ABRDN เฟ้น “สูตรเด็ด” ลงทุนรับมือ “ตลาดโลก-ตลาดหุ้นไทย”
ABRDN เสิร์ฟ “สูตรเด็ด by อเบอร์ดีน ครั้งที่ 2 : ช็อกโกแลต เวิร์กช็อป” พร้อมอัปเดตสถานการณ์ตลาดโลกและตลาดหุ้นไทย
ABRDN เสิร์ฟ “สูตรเด็ด by อเบอร์ดีน ครั้งที่ 2 : ช็อกโกแลต เวิร์กช็อป” พร้อมอัปเดตสถานการณ์ตลาดโลกและตลาดหุ้นไทย
4 เม.ย. 2566

บลจ.อเบอร์ดีน (ประเทศไทย) จัดกิจกรรมพิเศษ เสิร์ฟ “สูตรเด็ด by อเบอร์ดีน ครั้งที่ 2 : ช็อกโกแลต เวิร์กช็อป” ให้นักลงทุนได้เข้าร่วมกิจกรรมพร้อมอัปเดตสถานการณ์ตลาดโลกและตลาดหุ้นไทย โดยมี นางสาวดรุณรัตน์ ภิยโยดิลกชัย Head of Equties – Thailand ที่มาแบ่งปันสูตรเด็ดของผู้จัดการกองทุนในการเฟ้นหาโอกาสและวางกลยุทธ์ในการลงทุนเพื่อให้สอดคล้องไปกับการเปลี่ยนแปลงทางด้านเศรษฐกิจของประเทศไทย
ทั้งนี้ทางอเบอร์ดีนยังมองว่าเศรษฐกิจไทยยังไปต่อได้ โดยได้แรงหนุนจากการฟื้นตัวอย่างต่อเนื่องของภาคการท่องเที่ยว ซึ่งจะส่งผลบวกต่อภาคการบริโภคในประเทศ ตลอดจนการลงทุนภาคเอกชน ในขณะที่เศรษฐกิจในหลายประเทศ โดยเฉพาะประเทศฝั่งพัฒนาแล้ว กำลังชะลอตัวลง ซึ่งอเบอร์ดีนนั้นให้ความสำคัญในการคัดเลือกหุ้นที่มีคุณภาพและศักยภาพในการเติบโต การบริหารพอร์ตการลงทุนแบบเชิงรุก ตลอดจนการนำนวัตกรรมที่เป็นเอกสิทธิ์เฉพาะมาใช้ในการคัดเลือกหุ้น ทำให้กองทุนเปิดอเบอร์ดีน สมอล-มิดแค็พ ได้รับรางวัลกองทุนยอดเยี่ยมแห่งปี 2023 (Best Mutual Fund of the Year 2023) ประเภทกองทุนหุ้นไทย จากการจัดอันดับโดยวารสารการเงินธนาคาร (ที่มา:วารสารการเงินธนาคาร, 13 มีนาคม 2566)
สำหรับกองทุนเปิด อเบอร์ดีน สมอล-มิดแค็พ มีนโยบายการลงทุนที่เฟ้นหาหุ้นขนาดกลางและขนาดเล็กในไทยที่มีศักยภาพเติบโตสูง พร้อมก้าวเป็นบริษัทขนาดใหญ่ในอนาคต มีให้เลือกทั้งชนิดสะสมมูลค่า (ABSM) ชนิดเพื่อการออม (ABSM-SSF) และกองทุนเปิด อเบอร์ดีน สมอล-มิดแค็พ เพื่อการเลี้ยงชีพ (ABSM-RMF)